Anselmu Fazio

Anselmu Fazio (Castrugiuvanni, secunna mità do XVI° seculu - prima mità do XVII° seculu) ha statu un monacu e cumpusituri 'talianu canusciutu specialmenti 'ppa so opira "Sacrarum cantionum quinque vocibus".


A so vita
Anselmu Fazio o ‘n ‘talianu Anselmo di Fazio o Anselmo di Facio o ‘n latinu Anselmus Fatius fu nu compusituri ‘talianu ca nascì a Castrugiuvanni, l’attuali Enna, nna secunna mità do XVI ° seculu, ca murì a l’iniziu do XVII° seculu. Monacu agustinianu, fu attivu ‘n Sicilia di ‘nno 1589 fina ‘o  1628.

Campò mentri ca c’era a dominazioni aragunisi ‘nne n’ebbica ‘nne la quali a città dimaniali di Castrugiuvanni ospitava ‘n ambienti culturali riccu di un tardu umanisimu. Fu organista, musicu e poeta. Hanu arrivatu a nuatri tanti testi litterari pigliati di ‘nno “Primo libro dei madrigali a cinque voci” pubblicatu a Messina ‘nne Fausto Bufalino ‘nno 1589. ‘Nne chissi si evidenzia u delicatu stili da poesia di Fazio ca ‘ccu arguzia e mistiri tratta do tema amurusu accussì in voga ne dda ebbica. Si pò pariri ‘nconsuetu ca un monacu putissi interessarisi da musica profana, sa da considerari ca ‘nne dd’ebbica a Chisa Matri di Enna era a side di na celibri cappella musicali ‘nna quali si concentravanu i studi e l’attività di tanti musicisti lucala.

Fra chisti sa da citari Matteo de Collitortis, ca appartiniva  a  famiglia ca aviva u  fiuru di Collotorto ‘nno territoriu di Castrugiuvanni, ca operò all’iniziu do 1500. Diddu fu copista e ‘n parti autori do cchiu anticu trattatu musicali sicilianu. Sa da  numinari macari u musicista Antoninu Russo autori do “Thesaurus musices”  stampatu a Messina ‘nno 1500, do quali l’unica copia canusciuta s’attrova ‘nna Biblioteca Universitaria di Padova.

Opiri

Composizioni

Il primo libro de’ madrigali a cinque voci, Messina, 1589
Sacrarum cantionum quinis vocibus decantandaru, liber primus, Palermo, 1596
Il primo libro de’ madrigali a sei voci, Venezia, 1601

Scritti

Memoria artificiale di casi di coscienza, Messina, 1628

Bibliografì

Sussidi bibliografici per i musicisti siciliani del cinque e seicento, L.Bianconi, in RIDM, 1972
Paolo Emilio Carapezza, in GROVE
Dizionario Enciclopedico Universale della musica e dei musicisti - Le biografie - UTET
Anselmo Fazio e la cultura musicale a Enna, di Rocco Lombardo, in La sezione S.I.E.M. di Enna: un quinquennio di attività, AA. VV, Editrice Il Lunario, Enna, 1994
Anselmo Fazio “In Epiphania Domini” (1596), Contributo di Rocco Lombardo, Trascrizione a cura di Remo Mirabella e Bruno Ferraro,  Edizioni musicali Carlo Cucchiara sas, Enna, 1994

Fazio, Anselmu